علمت “كود”، من مصادر محلية في مكناس ، أن تلميذ فالأولى إعدادي مات قبل قليل من يومه الجمعة. الضحية كان مع صاحبو كيحتجو على القرار الحكومي المتعلق بالإبقاء على الساعة الصيفية طيلة السنة. وأكدت المصادر نفسها، أن هاد التلميذ اللّي مات خارج المؤسسة التعليمية ديالو ” مشا تشعبط فشي بيكوب ومات بعدها فظروف غامضة.” حسب مصادر “كود” وحسب بلاغ ديال المديرية الإقليمية، فإن لجنة مشات لمستشفى محمد الخامس باش تشوف حالة هاد التلميذ لكنه مات مباشرة بعد نقله لهاد المؤسسة الصحية، مشيرا إلى أن الأمر يتعلق بالتلميذ “زهير الوكيلي” المزداد بتاريخ 17 غشت 2005، والذي كان يتابع دراسته بالسنة الأولى من التعليم الإعدادي. وأكدت المديرية، ان أن مصالح الشرطة القضائية بالمدينة تواصل الأبحاث ديالها من أجل معرفة جميع الملابسات ديال هاد الفاجعة، التي قدم على إثرها عبد القادر حادني المدير الإقليمي للتعليم بمكناس تعازيه للعائلة ديال الراحل. 
عاجل : سقوط أول ضحية ديال احتجاجات “الساعة”.. ها كيفاش مات تلميذ فمكناس -صور